RESOLUCIÓN do 27 de febreiro de 2024 pola que se dá publicidade dos beneficiarios das axudas concedidas durante o cuarto trimestre de 2022.
Instituto Galego de Promoción Económica — III. Outras disposicións — 06/03/2024

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, o Igape publicará as subvencións concedidas, conforme as bases reguladoras das axudas do Igape, no
Diario Oficial de Galicia
, con expresión da persoa beneficiaria, finalidade, contía e aplicación orzamentaria.
A persoa beneficiaria está sometida ás obrigas de información e difusión establecidas na regulamentación da UE, en particular as establecidas no anexo XII, punto 2.2, do Regulamento (UE) nº 1303/2013 do Parlamento Europeo e do Consello, do 17 de decembro de 2013 (DOUE L 347, do 20 de decembro de 2013).
Así mesmo, o Igape tamén publicará as subvencións concedidas en vía de recurso ao abeiro das súas bases reguladoras, unha vez vistos os recursos interpostos contra as resolucións dos expedientes instruídos ao abeiro das súas bases reguladoras e tras propoñer para concesión os proxectos aprobados nos recursos estimados.
En virtude do exposto anteriormente,
Primeiro. Dar publicidade á relación de persoas beneficiarias das axudas concedidas polo Igape durante o cuarto trimestre de 2022, que figura como anexo I.
Segundo. Dar publicidade á relación de persoas beneficiarias das axudas concedidas polo Igape en vía de recurso durante o cuarto trimestre de 2022, que figura como anexo II.
Santiago de Compostela, 27 de febreiro de 2024
Norma reguladora: Resolución do 14 de xullo de 2017 (DOG núm. 142, do 27 de xullo) pola que se dá publicidade do Acordo do Consello de Dirección que aproba as bases reguladoras das axudas para a bonificación dos custos do financiamento das pequenas empresas de Galicia, titulares de préstamos superiores a 25.000 euros, instrumentadas mediante convenio de colaboración coas entidades financeiras e as sociedades de garantía recíproca (Liña pequenas empresas).
Finalidade: reducir os custos do financiamento das pequenas empresas para acometer investimentos en Galicia e dotarse da liquidez necesaria para o desenvolvemento da actividade.
Aplicación orzamentaria: estas axudas serán financiadas con cargo ás aplicacións orzamentarias 05.A1-741A-7700 e 06.A1-741A-7700 dos orzamentos do Instituto Galego de Promoción Económica.
Norma reguladora: Resolución do 13 de xaneiro de 2020 (DOG núm. 22, do 3 de febreiro de 2020) pola que se dá publicidade do Acordo do Consello de Dirección que aproba as bases reguladoras das axudas aos proxectos de investimento empresarial, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia non competitiva.
Finalidade: estimular a posta en marcha de proxectos de investimento empresarial en Galicia, coa finalidade principal de dinamizar a actividade económica na Comunidade Autónoma e potenciar o mantemento e creación de emprego, así como a innovación, a través do desenvolvemento e mellora das empresas existentes, así como coa creación e posta en marcha de novas iniciativas empresariais.
Aplicación orzamentaria: estas axudas serán financiadas con cargo ás aplicacións orzamentarias 06.A1-741A-7701 e 05.A1-741A-7701 dos orzamentos do Instituto Galego de Promoción Económica. Esta convocatoria finánciase no marco do programa operativo Feder Galicia 1420, que ten unha taxa de cofinanciamento Feder do 80 %, computándose como cofinanciamento nacional o investimento privado elixible dos beneficiarios polo 20 % restante. En particular: obxectivo temático 03, prioridade de investimento 03.04, obxectivo específico 03.04.01, actuación 3.4.1.3, campo de intervención CE001 e liña de actuación 07.
Norma reguladora: Resolución do 12 de xaneiro de 2022 (DOG núm. 39, do 25 de febreiro) pola que se dá publicidade do Acordo do Consello de Dirección que aproba as bases reguladoras das axudas para a internacionalización dixital das empresas galegas (Galicia Exporta Dixital 2022), financiadas no marco do eixe React-UE do programa operativo Feder Galicia 2014-2020, como parte da resposta da UE á pandemia da COVID-19, e se procede á súa convocatoria en réxime de concorrencia non competitiva.
Finalidade: apoiar a empresa galega no desenvolvemento e implementación dun programa de internacionalización dixital da empresa.
Aplicación orzamentaria: estas axudas serán financiadas con cargo ás aplicacións orzamentarias 05.A1-741A-7700 e 06.A1-741A-7700 dos orzamentos do Instituto Galego de Promoción Económica. Esta convocatoria finánciase ao 100 % no marco do eixe React-UE do programa operativo Feder Galicia 2014-2020, como parte da resposta da UE á pandemia da COVID-19. En particular: obxectivo temático 13, prioridade de investimento 13.01, obxectivo específico OE 20.01.02-OE React-UE 2, actuación CPSO 20.1.2.7 e liña de actuación 75.
Norma reguladora: Resolución do 16 de marzo de 2022 (DOG núm. 53, do 17 de marzo) pola que se dá publicidade do Acordo do Consello de Dirección do Instituto Galego de Promoción Económica, que aproba as bases reguladoras das axudas para a execución de accións de promoción exterior das empresas galegas (Galicia Exporta Empresas 2022), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia competitiva.
Finalidade: incentivar a realización de accións de promoción exterior xeradoras de vantaxes competitivas que incidan na proxección e posicionamento das empresas galegas nos mercados internacionais.
Aplicación orzamentaria: estas axudas serán financiadas con cargo ás aplicacións orzamentarias 06.A1-741A-7708 e 05.A1-741A-7708 dos orzamentos do Instituto Galego de Promoción Económica. Estas axudas están cofinanciadas ao 80 % polo Fondo Europeo de Desenvolvemento Rexional no marco do programa operativo Feder Galicia 2014-2020 e, en particular: obxectivo temático 03; prioridade de investimento 03.04; obxectivo específico 03.04.03; actuación CPSO 03.04.03.01; campo de intervención: 066; liña de actuación 15.
Norma reguladora: Resolución do 14 de marzo de 2022 (DOG núm. 60, do 28 de marzo) pola que se dá publicidade do Acordo do Consello de Dirección que aproba as bases reguladoras dos préstamos previstos no Instrumento financeiro préstamos pemes Galicia-programa operativo Feder Galicia 2014-2020, e se procede á súa convocatoria en réxime de concorrencia non competitiva.
Finalidade: poñer á disposición das pemes liñas de financiamento directo que melloren o seu acceso ao crédito e faciliten a execución de proxectos de investimento na Comunidade Autónoma.
Aplicación orzamentaria: estas axudas serán financiadas con cargo ás aplicacións orzamentarias 05.A1-741A-8310 e 06.A1-741A-8310 dos orzamentos do Instituto Galego de Promoción Económica. Esta convocatoria finánciase no marco do programa operativo Feder Galicia 2014-2020, que ten unha taxa de cofinanciamento Feder do 80 %, en particular: obxectivo temático 01, prioridade de investimento 01.b, obxectivo específico 01.02.01, actuación 1.2.1.3, campo de intervención CE064.
Norma reguladora: Resolución do 5 de abril de 2022 (DOG núm. 69, do 8 de abril) pola que se dá publicidade do Acordo do Consello de Dirección que aproba as bases reguladoras de préstamos directos para o financiamento empresarial en Galicia e se convocan en réxime de concorrencia non competitiva.
Finalidade: apoiar a posta en marcha das seguintes liñas de préstamos: a) Préstamos para investimentos estratéxicos; b) Préstamos para financiar investimentos en infraestruturas de uso compartido e desenvolvemento de proxectos en Galicia por parte de centros tecnolóxicos e asociacións empresariais; c) Préstamos para financiar a operativa da industria auxiliar naval e d) Préstamos para financiar a operativa de industrias afectadas polo incremento de prezo de materias primas e subministracións como consecuencia da invasión de Ucraína por Rusia.
Aplicación orzamentaria: estas axudas serán financiadas con cargo ás aplicacións orzamentarias 05.A1-741A-8310 e 06.A1-741A-8310 dos orzamentos do Instituto Galego de Promoción Económica.
Norma reguladora: Resolución do 30 de marzo de 2022 (DOG núm. 70, do 11 de abril) pola que se dá publicidade do Acordo do Consello de Dirección do Instituto Galego de Promoción Económica que aproba as bases reguladoras do concurso Eduemprende Idea 2022, dirixido ao alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia sostidas con fondos públicos, e se convocan para o ano 2022 en réxime de concorrencia competitiva.
Finalidade: potenciar a realización de proxectos empresariais polo alumnado das ensinanzas de formación profesional, deportivas ou de artes plásticas e deseño da Comunidade Autónoma de Galicia sostidas con fondos públicos.
Aplicación orzamentaria: estas axudas serán financiadas con cargo ás aplicacións orzamentarias 05.A1-741A-4800 e 06.A1-741A-4800 dos orzamentos do Instituto Galego de Promoción Económica.
Norma reguladora: Resolución do 13 de abril de 2022 (DOG núm. 76, do 21 de abril) pola que se dá publicidade do Acordo do Consello de Dirección que aproba as bases reguladoras do marco de apoio ao acceso ao crédito das pequenas e medianas empresas, instrumentadas mediante convenio coas sociedades de garantía recíproca e as entidades de crédito adheridas (financiamento Igape-pemes), e se procede á súa convocatoria en réxime de concorrencia non competitiva.
Finalidade: facilitar o acceso ao financiamento por parte das pemes.
Aplicación orzamentaria: estas axudas serán financiadas con cargo ás aplicacións orzamentarias 05.A1-741A-7700 e 06.A1-741A-7700 dos orzamentos do Instituto Galego de Promoción Económica.
Norma reguladora: Resolución do 30 de maio de 2022 (DOG núm. 111, do 10 de xuño) pola que se dá publicidade do Acordo do Consello de Dirección que aproba as bases reguladoras do Programa de adquisición de competencias profesionais en materia de internacionalización empresarial, e se procede á súa convocatoria en réxime de concorrencia competitiva.
Finalidade: convocatoria de 37 prazas, 25 para o estranxeiro e 12 para Galicia, para a capacitación de profesionais en materia de internacionalización empresarial mediante formación práctica, coa finalidade de mellorar a empregabilidade e poñer á disposición das empresas galegas profesionais que lles axuden a mellorar a súa competitividade.
Aplicación orzamentaria: estas axudas serán financiadas con cargo ás aplicacións orzamentarias 06.A1-741A-4803, 05.A1-741A-7800, 05.A1-741A-4803 e 05.A1-741A-4840 dos orzamentos do Instituto Galego de Promoción Económica.
Norma reguladora: Resolución do 18 de xullo de 2022 (DOG núm. 143, do 28 de xullo) pola que se dá publicidade do Acordo do Consello de Dirección do Instituto Galego de Promoción Económica que aproba as bases reguladoras das axudas á implantación de solucións avanzadas para o desenvolvemento da economía circular para o ano 2022, cofinanciadas no marco do programa operativo Feder Galicia 2014-2020, e se procede á súa convocatoria en réxime de concorrencia competitiva.
Finalidade: posta en marcha de proxectos para o desenvolvemento da economía circular cuxa finalidade sexa o desenvolvemento e a implantación de solucións avanzadas para a produción, transporte e distribución de materias primas, compoñentes, semielaborados e produtos finais, acadando reducións e aforros na utilización de recursos naturais, auga e enerxía e diminucións na xeración de refugallos, subprodutos ou restos, coa tendencia de converter os refugallos en recursos de uso noutros procesos produtivos.
Aplicación orzamentaria: estas axudas serán financiadas con cargo ás aplicacións orzamentarias 05.A1-741A-7700 e 06.A1-741A-7700 dos orzamentos do Instituto Galego de Promoción Económica e cofinanciadas no marco do programa operativo Feder Galicia 2014-2020, que ten unha taxa de cofinanciamento do Feder do 80 %, computando como cofinanciamento nacional o investimento privado elixible dos beneficiarios polo 20 % restante. En particular: obxectivo temático 03; prioridade de investimento 03.04; obxectivo específico 03.04.01; actuación 3.4.1.3; campo de intervención CE001 e liña de actuación 07.
Norma reguladora: Resolución do 18 de xullo de 2022 (DOG núm. 144, do 29 de xullo) pola que se dá publicidade do Acordo do Consello de Dirección do Instituto Galego de Promoción Económica que aproba as bases reguladoras dos obradoiros e das axudas á dixitalización Industria 4.0 para o ano 2022, cofinanciadas no marco do programa operativo Feder Galicia 2014-2020, e se procede á súa convocatoria en réxime de concorrencia competitiva.
Finalidade: os obradoiros concíbense como espazos de encontro entre empresas para explorar solucións tecnolóxicas e vías de colaboración que dean lugar a proxectos de implementación de ferramentas dixitais colaborativas sectoriais susceptibles de optaren ás axudas establecidas nestas bases ou noutras convocatorias, ou ben oportunidades de hibridación intersectorial.
Aplicación orzamentaria: estas axudas serán financiadas con cargo ás aplicacións orzamentarias 06.A1-741A-7810 e 05.A1-741A-7810 dos orzamentos do Instituto Galego de Promoción Económica.
Norma reguladora: Resolución do 18 de xullo de 2022 (DOG núm. 144, do 29 de xullo) pola que se dá publicidade do Acordo do Consello de Dirección do Instituto Galego de Promoción Económica que aproba as bases reguladoras dos obradoiros e das axudas á dixitalización Industria 4.0 para o ano 2022, cofinanciadas no marco do programa operativo Feder Galicia 2014-2020, e se procede á súa convocatoria en réxime de concorrencia competitiva.
Finalidade: posta en marcha de proxectos de dixitalización cuxa finalidade sexa a implantación de solucións para o soporte dixital de procesos dunha empresa ou para proxectos de interconexión dixital de procesos entre unha empresa galega e outras empresas ou entre dúas ou máis empresas galegas, como poden ser ordes de fabricación distribuída, sistemas de facturación, procesos entre un líder industrial cara ás pemes que conforman a súa cadea de valor.
Aplicación orzamentaria: estas axudas serán financiadas con cargo ás aplicacións orzamentarias 05.A1-741A-7706, 06.A1-741A-7810, 05.A1-741A-7810 e 06.A1-741A-7706 dos orzamentos do Instituto Galego de Promoción Económica. Estas axudas son susceptibles de ser financiadas ao 100 % no marco do eixe React-UE do programa operativo Feder Galicia 2014-2020, como parte da resposta da UE á pandemia da COVID-19.
Norma reguladora: Resolución do 19 de decembro de 2018 (DOG núm. 13, do 18 de xaneiro de 2019) pola que se dá publicidade do Acordo do Consello de Dirección do Instituto Galego de Promoción Económica que aproba as bases reguladoras das axudas aos proxectos de investimento empresarial, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia non competitiva.
Finalidade: estimular a posta en marcha de proxectos de investimento empresarial en Galicia, coa finalidade principal de dinamizar a actividade económica na Comunidade Autónoma e potenciar o mantemento e creación de emprego a través do desenvolvemento e mellora das empresas existentes, así como coa creación e posta en marcha de novas iniciativas empresariais.
Aplicación orzamentaria: estas axudas serán financiadas con cargo ás aplicacións orzamentarias 06.A1-741A-7701 e 05.A1-741A-7701 dos orzamentos do Instituto Galego de Promoción Económica. A presente convocatoria finánciase no marco do programa operativo Feder Galicia 1420, que ten unha taxa de cofinanciamento Feder do 80 %, computándose como cofinanciamento nacional o investimento privado elixible dos beneficiarios polo 20 % restante. En particular: obxectivo temático 03, prioridade de investimento 03.04, obxectivo específico 03.04.01, actuación 3.4.1.3, campo de intervención CE001 e liña de actuación 07.
Norma reguladora: Resolución do 15 de xuño de 2020 (DOG núm. 124, do 25 de xuño) pola que se dá publicidade do Acordo do Consello de Dirección que aproba as bases reguladoras das axudas aos proxectos de empresas galegas para garantir a seguridade laboral e xerar confianza no consumidor, susceptibles de cofinanciamento polo Fondo Europeo de Desenvolvemento Rexional, no marco do programa operativo Feder Galicia 2014-2020.
Finalidade: contribuír a xerar confianza nos consumidores mediante a adopción de medidas para crear espazos seguros e introducir cambios nas prácticas empresariais que faciliten unha adecuada reactivación das actividades económicas tras o confinamento consecuencia da crise sanitaria provocada pola COVID-19.
Aplicación orzamentaria: estas axudas serán financiadas con cargo ás aplicacións orzamentarias 06.A1-741A-7701 e 05.A1-741A-7701 dos orzamentos do Instituto Galego de Promoción Económica. Estas axudas fináncianse no marco do programa operativo Feder Galicia 2014-2020 que, en aplicación das medidas excepcionais para a utilización dos fondos EIE en resposta ao brote da COVID-19, ten unha taxa de cofinanciamento do Feder do 100 %. En particular: obxectivo temático 03, prioridade de investimento 03.04, obxectivo específico 03.04.01, campo de intervención CE001 e liña de actuación 07.
Norma reguladora: Resolución do 15 de xuño de 2020 (DOG núm. 124, do 25 de xuño) pola que se dá publicidade do Acordo do Consello de Dirección que aproba as bases reguladoras das axudas aos proxectos de empresas galegas para garantir a seguridade laboral e xerar confianza no consumidor, susceptibles de cofinanciamento polo Fondo Europeo de Desenvolvemento Rexional, no marco do programa operativo Feder Galicia 2014-2020.
Finalidade: contribuír a xerar confianza nos consumidores mediante a adopción de medidas para crear espazos seguros, e introducir cambios nas prácticas empresariais que faciliten unha adecuada reactivación das actividades económicas tras o confinamento consecuencia da crise sanitaria provocada pola COVID-19.
Aplicación orzamentaria: estas axudas serán financiadas con cargo ás aplicacións orzamentarias 06.A1-741A-7701 e 05.A1-741A-7701 dos orzamentos do Instituto Galego de Promoción Económica. Estas axudas fináncianse no marco do programa operativo Feder Galicia 2014-2020, que ten unha taxa de cofinanciamento do Feder do 80 %. En particular: obxectivo temático 03, prioridade de investimento 03.04, obxectivo específico 03.04.01, campo de intervención CE001 e liña de actuación 07.
Norma reguladora: Resolución do 26 de novembro de 2020 (DOG núm. 244, do 3 de decembro) pola que se dá publicidade do Acordo do Consello de Dirección que aproba as bases reguladoras das axudas para a instalación, reforma e adaptación das terrazas dos establecementos de hostalaría e restauración e a adquisición de elementos de envasado e empaquetado para o servizo de consumo no domicilio, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia non competitiva para o ano 2021.
Finalidade: subvencionar as seguintes actividades: 1. Instalación, reforma e adecuación das terrazas dos establecementos de hostalaría e restauración, sitas en espazos públicos ou privados, na Comunidade Autónoma de Galicia. 2. Adquisición de envasado e empaquetado para o servizo de consumo no domicilio.
Aplicación orzamentaria: estas axudas serán financiadas con cargo á aplicación orzamentaria 06.A1-741A-7700 dos orzamentos do Instituto Galego de Promoción Económica. Fináncianse no marco do programa operativo Feder Galicia 2014-2020, que ten unha taxa de cofinanciamento do Feder do 80 %, computando como cofinanciamento nacional o investimento privado elixible dos beneficiarios polo 20 % restante. En particular: obxectivo temático 03; prioridade de investimento 03.04; obxectivo específico 03.04.01; actuación: 3.4.1.6; campo de intervención CE001; liña de actuación 07.
Norma reguladora: Resolución do 18 de maio de 2021 (DOG núm. 101, do 1 de xuño) pola que se dá publicidade do Acordo do Consello de Dirección que aproba as bases reguladoras dos obradoiros á dixitalización Industria 4.0, e se procede á súa convocatoria en réxime de concorrencia competitiva.
Finalidade: os obradoiros incentivan a creación de espazos de colaboración entre empresas (mínimo 6) para explorar solucións tecnolóxicas e vías de colaboración na implementación de ferramentas dixitais colaborativas, así como oportunidades de hibridación intersectorial e deben funcionar como xeradores de proxectos que, máis tarde, poden presentarse ás axudas.
Aplicación orzamentaria: estas axudas serán financiadas con cargo ás aplicacións orzamentarias 06.A1-741A-7700 e 05.A1-741A-7700 dos orzamentos do Instituto Galego de Promoción Económica. Estas axudas son susceptibles de ser financiadas ao 100 % no marco do eixe React-UE do programa operativo Feder Galicia 2014-2020, como parte da resposta da UE á pandemia de COVID-19.
Norma reguladora: Resolución do 29 de xuño de 2021 (DOG núm. 130, do 9 de xullo) pola que se dá publicidade do Acordo do Consello de Dirección do Instituto Galego de Promoción Económica que aproba as bases reguladoras das axudas a proxectos de dixitalización para facer fronte á situación provocada pola COVID-19 (programa Cheques Dixitalización Covid-19), susceptibles de ser financiadas no marco do eixe React-UE do programa operativo Feder Galicia 2014-2020, como parte da resposta da UE á pandemia de COVID-19, e se procede á súa convocatoria en réxime de concorrencia non competitiva.
Finalidade: apoiar proxectos que promovan a adaptación dos beneficiarios elixibles á situación creada polo Covid-19 mediante a implementación efectiva de tecnoloxías dixitais en calquera das categorías relacionadas no artigo 1 das bases reguladoras.
Aplicación orzamentaria: estas axudas serán financiadas con cargo ás aplicacións orzamentarias 06.A1-741A-7700 e 05.A1-741A-7700 dos orzamentos do Instituto Galego de Promoción Económica. Esta convocatoria é susceptible de ser financiada ao 100 % no marco do eixe React-UE do programa operativo Feder Galicia 2014-2020, como parte da resposta da UE á pandemia de COVID-19.